**Ministru kabineta noteikumu projekta**

**„Grozījumi Ministru kabineta 2015.gada 16.jūnija noteikumos Nr.307**

**„Dzīvnieku liemeņu klasifikācijas noteikumi””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Pārtikas aprites uzraudzības likuma 4.panta ceturtā daļa un trīspadsmitā daļa un 13.panta trešās daļas 3.punkts un Lauksaimniecības un lauku attīstības likuma 13.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Eiropas Parlamenta un Padomes 2013.gada 17.decembra Regulas (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr.922/72, (EEK) Nr.234/79, (EK) Nr.1037/2001 un (EK) Nr.1234/2007 (turpmāk – Regula Nr.1308/2013), IV pielikuma B daļas IV punkta 1.punkta un Komisijas 2008.gada 10.decembra Regulas (EK) Nr.1249/2008, ar ko paredz sīki izstrādātus noteikumus par kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (turpmāk – Regula Nr.1249/2008), 23.panta 4.punkta prasībām Latvija lūdza Eiropas Komisiju atļaut aizstāt formulas trīs esošajām cūku liemeņu klasificēšanas metodēm – „Manuālā metode (ZP)”, „Intrascope (Optical Probe)” un „Pork Grader (PG200)”, kā arī apstiprināt vienu jaunu metodi ar aparātu „OptiGrade-MCP”.  Eiropas Komisija minētās formulas un jauno metodi ir apstiprinājusi ar Komisijas 2015.gada 18.novembra Īstenošanas lēmumu (ES) Nr.2015/2100, ar ko apstiprina metodes cūku liemeņu klasificēšanai Latvijā un atceļ Lēmumu 2005/307/EK (turpmāk – Lēmums Nr.2015/2100). Lēmums Nr.2015/2100 ir jāpiemēro no 2016.gada 1.janvāra.  Lai pārņemtu Lēmuma Nr.2015/2100 nosacījumus, ir sagatavots Ministru kabineta noteikumu projekts „Grozījumi Ministru kabineta 2015.gada 16.jūnija noteikumos Nr.307 „Dzīvnieku liemeņu klasifikācijas noteikumi”” (turpmāk – noteikumu projekts),  Atbilstoši Regulas Nr.1308/2013 10.pantā noteiktajam ir precizēta tiesību norma, kas nosaka jomu, kurā piemērojama Eiropas Savienības skala liemeņu klasificēšanai, t.i., ka attiecībā uz cūku nozari minēto skalu piemēro visām cūkām, izņemot tām cūkām, kas tikušas izmantotas vaislai.  Ir precizēti arī kautuves pienākumi attiecībā uz informācijas paziņošanu Lauksaimniecības datu centram par tām nokautajām cūkām, kas tikušas izmantotas vaislai (pēc nepieciešamības). |
| 3. | Projekta izstrādē iesaistītās institūcijas | Pārtikas un veterinārais dienests un Lauksaimniecības datu centrs |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | **Dzīvnieku liemeņu klasifikācijas sistēmā** iesaistītās kautuves, kurās tiek kautas cūkas (deviņi uzņēmumi), kā arī citas kautuves, kurās tiek kautas cūkas un kuras varētu iesaistīties d**zīvnieku liemeņu klasifikācijas sistēmā.** |
| 2. | Tiesiskā regulējuma ietekme uz tautsaimniecību un administratīvo slogu | Tā kā ar Lēmumu Nr.2015/2100 ir apstiprināta un atļauta cūku liemeņu klasificēšanas ZP metode, izmantojot elektronisku datu ievades sistēmu, kas savienota ar datorprogrammu (metode izstrādāta Latvijā), tad kautuvēm, kuru kaušanas jauda vidēji gada laikā ir 200–500 cūku nedēļā, administratīvais slogs samazināsies gan laika patēriņa ziņā, gan datu pierakstu, apstrādes un uzglabāšanas ziņā, gan arī izmaksu ziņā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III un IV sadaļa – projekts šīs jomas neskar.*

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | 1) Regula Nr.1308/2013;  2) Lēmums Nr.2015/2100. | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| 1.tabula  Tiesību akta projekta atbilstība ES tiesību aktiem | | | | | |
| Attiecīgā ES tiesību akta datums, numurs un nosaukums | | 1) Regula Nr.1308/2013;  2) Lēmums 2015/2100. | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1308/2013 10.pants | | 1.1.apakšpunkts | | Regulas norma ieviesta pilnībā | Projekts neparedz stingrākas prasības |
| Lēmuma Nr.2015/2100 1.panta otrā daļa | | 1.5.apakšpunktā izteiktā pielikuma 3.punkts | | Lēmuma norma pārņemta pilnībā | Projekts neparedz stingrākas prasības |
| Lēmuma Nr.2015/2100 2.panta pirmā un otrā daļa | | 1.2.apakšpunkts | | Lēmuma norma pārņemta pilnībā | Projekts neparedz stingrākas prasības |
| Lēmuma Nr.2015/2100 2.panta trešā daļa | | 1.3.apakšpunkts | | Lēmuma norma pārņemta pilnībā | Projekts neparedz stingrākas prasības |
| Lēmuma Nr.2015/2100 5.pants | | 2.punkts | | Lēmuma norma pārņemta pilnībā | Projekts neparedz stingrākas prasības |
| Lēmuma Nr.2015/2100 pielikums | | 1.5.apakšpunkts | | Lēmuma norma pārņemta pilnībā | Projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav | | | |

*Anotācijas V sadaļas 2.tabula – projekts šo jomu neskar.*

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tiek ievietota Zemkopības ministrijas tīmekļa vietnē www.zm.gov.lv. |
| 2. | Sabiedrības līdzdalība projekta izstrādē | Par noteikumu projektu elektroniski ir informētas biedrības „Latvijas Gaļas ražotāju un pārstrādātāju asociācija”, „Miesnieku un gaļas tirgotāju savstarpējā atbalsta biedrība 2010”, „Lauksaimnieku organizāciju sadarbības padome”, „Latvijas Pārtikas uzņēmumu federācija”, „Latvijas Lauksaimniecības kooperatīvu asociācija” un „Zemnieku saeima”. |
| 3. | Sabiedrības līdzdalības rezultāti | Izteiktie iebildumi ir ņemti vērā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta, pamatojoties uz esošo institūciju līdzšinējām funkcijām. |
| 3. | Cita informācija | Nav |

# Zemkopības ministrs J.Dūklavs

01.12.2015. 16:44

978

D.Krastiņa

67027305, Daina.Krastina@zm.gov.lv